Predkladacia správa

Materiál je predkladaný z iniciatívy Úradu vlády SR a jeho cieľom je oboznámiť vládu o aktivitách súvisiacich s projektom „Posilnenie kapacít vlády vypracovať a realizovať program informovania verejnosti na podporu ekonomických reforiem“, ktorého koordinačným orgánom je Centrum informačných stratégií na Úrade vlády SR.

Centrum informačných stratégií bolo vytvorené na základe uznesenia vlády SR č. 560 z 2. júla 2003. Na realizáciu aktivít spadajúcich pod projekt „Posilnenie kapacít vlády vypracovať a realizovať program informovania verejnosti na podporu ekonomických reforiem“ bol získaný IDF grant od Svetovej banky vo výške 350 000,- USD (číslo grantu TF 054114). Vláda SR uznesením č. 905 z 22. septembra 2004 (v súvislosti s bodom C.1 uznesenia vlády SR č. 560 z 2. júla 2003) tento grant schválila.

Materiál obsahuje zhodnotenie činnosti CIS od 1. augusta 2004 do 30. septembra 2005. Predstavuje ucelenú informáciu o organizácii, rozsahu vykonávaných činností a o spôsobe ich výkonu.

Materiál nemá dopad na štátny rozpočet ani na zamestnanosť.
 
Materiál nebol zaslaný na pripomienkové konanie, nakoľko ide o informatívny materiál, ktorý vláda berie len na vedomie.